Twidan ebusua yɛ Mfantsefo hɔn ebusuakuw no mu kor. Wɔyɛ ebusua a wɔwɔ huandzin ahorow. Hɔn ahyɛnsɛw nye abowa Sebɔ. Wɔpaa ana wohuan dɛm ebusua yi Abirim Ɔworakɛse, twi nndzi twi, kuretwamansa-odziamon nye no. Kuretwamansa a ɔnam ne sika aborɔbɛ ntsi ɔkɔm nnkɛdze no da. Sɛ mbowa nyiaa ahyɛ mbra dɛ mma twi nndzi twi a ɔno ber a ne nsa dze bi mu no dze, wɔma ondzi nwie ana, na ofi hɔ no oedzi hɔn mbra no do. Twidanfo hɔn asɛnkyerɛdze nye asɛsɛgua a nkomfowa ebein twertwer ho na sebɔnyin gyina asɛsɛgua no ne bankum na ne nyimfa. Binom so tum fa aborɔbɛ si esɛsɛgua no ne bankum.
Abakɔsɛm kyerj hɛn dɛ. Twi anaa Sebɔ bi nenam ara na ɔkɔtoo dɛ aborɔbɛ aberber gɔngɔnn dɛ sika sesan siw bi do. Abowa yi kotoow mborɔbɛ yi ase araa wɔenee ma sɛ abowa bi dur hɔ na sɛ ɔyɛ n’adwen dɛ obedzi bi ara a nna ɔaakyer no awe. Iyi na ɔnam do dze bɛ a wobu no dɛ, Kuretwamansa a ɔnan no sika aborɛbɛ ntsi kɔm nnkɛdze no da bae.Da kor bi a egya twi wɔ no nwɔenee mu ara na ɔbɔmbɔfo bi kɔtoo dɛ ɔakyer mbowa ebein ma ɔrowe.Abowa no hun ɔbɔfo no ara na osii ne tsir adze na ɔtwee abowa no kor kosumaa beebi kɔwee. Ɔbɔmbɔfo no so hun dɛm no, no so bɔɔ pinii kɛfaa abowa kor no dze no kɔr fie kɔwee.
Ɔsebɔ no soom ɔbɔfo no mber pii. Afei, ɔbɔmbɔfo no bɔɔ n’aberwa a ɔwɔ fie no amandzɛɛ, mbrɛ Egya Twi yɛ som no.
Iyi ntsi, aberwa no hyɛɛ no dɛ mma onnku abowa sebɔ dabiara da osiandɛ ɔabɛyɛ hɔn boafo na hɔn nua prɛko pɛr. Ofi dɛm da no, ɔbɔfo no na ne fie frɛɛ hɔn ho nkorɔfo a wɔdan Twi, a ɔno nye ebusua Twidan yi. Besi ndɛ yi, Twidanfo nnku abowa sebɔ osiandɛ, ɔyɛ ekyiwadze ma hɔn. Sɛ obi ennhu anaa ɔannhyɛda na oku Sebɔ a, wosie no dɛ ma worisie busuanyi ara pɛr.- Wɔpam adaka, tu no ho nsa bɔ ngua nkra na wokesie no.
